Πρόταση οδηγίας του Συμβουλίου περί εμπορίας πολλαπλασιαστικού υλικού καλλωπιστικών φυτών (98/C 50/06) COM(97) 708 τελικό - 97/0367(CNS)

(Υποβλήθηκε από την Επιτροπή στις 17 Δεκεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η παραγωγή καλλωπιστικών φυτών κατέχει σημαντική θέση στη γεωργία της Κοινότητας 7

ότι τα ικανοποιητικά αποτελέσματα της καλλιέργειας καλλωπιστικών φυτών εξαρτώνται, σε μεγάλο βαθμό, από την ποιότητα και την υγεία του υλικού που χρησιμοποιείται για τον πολλαπλασιασμό τους 7

ότι η θέσπιση εναρμονισμένων όρων σε κοινοτικό επίπεδο θα διασφαλίσει ότι οι αγοραστές σε ολόκληρο το έδαφος της Κοινότητας θα παραλαμβάνουν πολλαπλασιαστικό υλικό καλής φυτοϋγειονομικής ποιότητας και κατάστασης 7

ότι οι εναρμονισμένοι αυτοί όροι, στο βαθμό που αφορούν φυτοϋγειονομικά θέματα, πρέπει να συμφωνούν με την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία . ./. . ./ΕΚ (2).

ότι πρέπει να θεσπισθούν κοινοτικοί κανόνες για όλα τα γένη και είδη καλλωπιστικών φυτών στην Κοινότητα, εξαιρουμένων εκείνων που καλύπτονται από τον κανονισμό (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους (3) 7

ότι, υπό την επιφύλαξη των φυτοϋγειονομικών διατάξεων της οδηγίας 77/93/ΕΟΚ, δεν πρέπει να εφαρμόζονται οι κοινοτικοί κανόνες περί εμπορίας του πολλαπλασιαστικού υλικού εφόσον αποδεικνύεται ότι το υλικό αυτό και τα εν λόγω φυτά προορίζονται για εξαγωγή προς τρίτες χώρες, δεδομένου ότι οι διατάξεις που ισχύουν στις χρές αυτές μπορούν να διαφέρουν από τις διατάξεις της παρούσας οδηγίας 7

ότι ο προσδιορισμός φυτοϋγειονομικών και ποιοτικών προδιαγραφών για κάθε γένος και είδος καλλωπιστικού φυτού απαιτεί μακρόχρονες και λεπτομερείς τεχνικές επιστημονικές και επιστημονικές μελέτες 7 ότι, επομένως, πρέπει να καθορισθεί διαδικασία για τον προσδιορισμό των εν λόγω προδιαγραφών 7

ότι, κατ' αρχήν, αποτελεί ευθύνη των προμηθευτών πολλαπλασιαστικού υλικού να εξασφαλίζουν ότι τα προϊόντα τους πληρούν τους όρους που θεσπίζει η παρούσα οδηγία 7

ότι οι αρμόδιες αρχές των κρατών μελών οφείλουν, κατά τη διενέργεια ελέγχων και επιθεωρήσεων, να εξασφαλίζουν ότι οι προμηθευτές πληρούν τους εν λόγω όρους 7

ότι θα έπρεπε να θεσπισθούν κοινοτικά μέτρα ελέγχου για να εξασφαλισθεί η ομοιόμορφη εφαρμογή, σε όλα τα κράτη μέλη, των προδιαγραφών που θεσπίζει η παρούσα οδηγία 7

ότι είναι προς το συμφέρον του αγοραστή πολλαπλασιαστικού υλικού να είναι γνωστή η ονομασία των ποικιλιών ή των ομάδων φυτών και να διαφυλάσσεται η ταυτότητα τους 7

ότι τα ειδικά χαρακτηριστικά της βιομηχανίας του τομέα των καλλωπιστικών φυτών συνιστούν παράγοντα περιπλοκών 7 ότι, επομένως, ο προαναφερόμενος στόχος επιτυγχάνεται καλύτερα είτε με κοινή γνώση της ποικιλίας, είτε, εάν πρόκειται για ποικιλία ή ομάδα φυτών, με την ύπαρξη περιγραφής που συντάσσει και διαφυλάσσει ο προμηθευτής 7

ότι, για να εξασφαλισθεί η ταυτότητα και η ορθή επισήμανση του πολλαπλασιαστικού υλικού, πρέπει να θεσπισθούν κοινοτικοί κανόνες όσον αφορά το διαχωρισμό των παρτίδων και τη επισήμανση 7 ότι στην ετικέτα πρέπει να αναγράφονται τα δεδομένα που απαιτούνται τόσο για τον επίσημο έλεγχο όσο και για την ενημέρωση του καλλιεργητή 7

ότι πρέπει να θεσπισθούν κανόνες οι οποίοι, σε περίπτωση παροδικών δυσχερειών ως προς τον εφοδιασμό, επιτρέπουν τη διάθεση στην αγορά πολλαπλασιαστικού υλικού που υπόκειται σε λιγότερο αυστηρές απαιτήσεις από εκείνες που προβλέπει η παρούσα οδηγία 7

ότι πρέπει να προβλεφθεί η δυνατότητα να επιτραπεί η εμπορία, εντός της Κοινότητας, πολλαπλασιαστικού υλικού από τρίτες χώρες, υπό τον όρο ότι τα προϊόντα αυτά παρέχουν, σε κάθε περίπτωση, τις ίδιες εγγυήσεις με το πολλαπλασιαστικό υλικό που παράγεται στην Κοινότητα και συμφωνούν με τους κοινοτικούς κανόνες 7

ότι, προκειμένου να εναρμονισθούν οι τεχνικές μέθοδοι ελέγχου που χρησιμοποιούνται στα κράτη μέλη και για να είναι δυνατή η σύγκριση του πολλαπλασιαστικού υλικού που παράγεται στην Κοινότητα με το παραγόμενο σε τρίτες χώρες, πρέπει να διεξάγονται συγκριτικές δοκιμές, ώστε να διαπιστώνεται κατά πόσον το πολλαπλασιαστικό υλικό συμφωνεί με τις απαιτήσεις της παρούσας οδηγίας 7

ότι, προκειμένου να διευκολυνθεί η αποτελεσματική εφαρμογή της παρούσας οδηγίας, το έργο της θέσπισης των μέτρων για την εφαρμογή της εν λόγω οδηγίας και την τροποποίηση του παραρτήματος της, πρέπει να ανατεθεί στην Επιτροπή 7 ότι τα μέτρα αυτά πρέπει να θεσπισθούν με διαδικασία που καθιερώνει στενή συνεργασία μεταξύ της Επιτροπής και των κρατών μελών στα πλαίσια της μόνιμης επιτροπής για το πολλαπλασιαστικό υλικό και τα καλλωπιστικά φυτά 7

ότι, η οδηγία 91/682/ΕΟΚ του Συμβουλίου, της 19ης Δεκεμβρίου 1991, περί εμπορίας του υλικού πολλαπλασιασμού των καλλωπιστικών φυτών και των καλλωπιστικών φυτών (4) θεσπίζει, στο κοινοτικό επίπεδο εναρμονισμένες προϋποθέσεις ώστε να εξασφαλίζεται ότι οι αγοραστές παραλαμβάνουν, σε ολόκληρη την Κοινότητα, υγιές και καλής ποιότητας πολλαπλασιαστικό υλικό και καλλωπιστικά φυτά 7

ότι τα κράτη μέλη αντιμετώπισαν δυσκολίες στην ερμηνεία και τη μεταφορά στο εθνικό δίκαιο της εν λόγω οδηγίας 7

ότι, η εν λόγω οδηγία θεωρήθηκε κατάλληλη για να συμπεριληφθεί στην πρωτοβουλία SLIM (απλούστερη νομοθεσία για την εσωτερική αγορά) την οποία ανέλαβε η Επιτροπή τον Μάιο του 1996 7

ότι, η ομάδα SLIM για τα καλλωπιστικά φυτά έκανε διάφορες συστάσεις που αποσκοπούσαν στην απλούστευση της εν λόγω οδηγίας 7 ότι, οι συστάσεις αυτές περιλαμβάνονται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την πρωτοβουλία SLIM (5).

ότι, οι συστάσεις αυτές αφορούν τους ελεγχόμενους από την οδηγία, τα είδη που καλύπτονται, την αυθεντικότητα των ποικιλιών, τη διασύνδεση με την οδηγία 77/93/ΕΟΚ περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας και την ισοδυναμία με τις τρίτες χώρες 7

ότι, κατόπιν μελέτης των συστάσεων αυτών κρίνεται σκόπιμη η τροποποίηση της εν λόγω οδηγίας 7 ότι, δεδομένου των αριθμού των τροποποιήσεων αυτών, η οδηγία θα πρέπει, για λόγους σαφήνειας, να συνταχθεί εκ νέου,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ΤΙΤΛΟΣ I ΠΕΔΙΟ ΕΦΑΡΜΟΓΗΣ

Άρθρο 1

Η παρούσα οδηγία εφαρμόζεται για την εμπορία πολλαπλασιαστικού υλικού καλλωπιστικών φυτών εντός της Κοινότητας. Εφαρμόζεται για όλα τα γένη και είδη καλλωπιστικών φυτών, πλην εκείνων που καλύπτονται από τον κανονισμό (ΕΚ) αριθ. 338/97.

Άρθρο 2

1. Η παρούσα οδηγία δεν εφαρμόζεται στο πολλαπλασιαστικό υλικό που αποδεικνύεται ότι προορίζεται για εξαγωγή προς τρίτες χώρες, εφόσον έχει χαρακτηρισθεί σαφώς ως τέτοιο και έχει απομονωθεί επαρκώς, υπό την επιφύλαξη των υγειονομικών κανόνων που καθορίζονται στην οδηγία 77/93/ΕΟΚ.

2. Το μέτρα εφαρμογής του πρώτου εδαφίου, ιδίως εκείνα που αφορούν το χαρακτηρισμό και την απομόνωση, θεσπίζονται σύμφωνα με τη διαδικασία του άρθρου 22.

3. Η παρούσα οδηγία δεν εφαρμόζεται για το πολλαπλασιαστικό υλικό φυτικών ειδών που προορίζονται για μη καλλωπιστικούς σκοπούς και που καλύπτονται από άλλη κοινοτική νομοθεσία.

ΤΙΤΛΟΣ II ΟΡΙΣΜΟΙ

Άρθρο 3

Για τους σκοπούς της παρούσας οδηγίας, νοούνται ως:

1. πολλαπλασιαστικό υλικό (υλικό πολλαπλασιασμού): οι σπόροι, μέρη φυτών καθώς και κάθε φυτικό υλικό που προορίζονται για τον πολλαπλασιασμό και την παραγωγή καλλωπιστικών φυτών 7

2. προμηθευτής: κάθε φυσικό ή νομικό πρόσωπο που ασκεί τουλάχιστον μία από τις κατωτέρω επαγγελματικές δραστηριότητες όσον αφορά το πολλαπλασιαστικό υλικό καλλωπιστικών φυτών: αναπαραγωγή, παραγωγή, διατήρηση, επεξεργασία, μεταποίηση, εισαγωγή από τρίτες χώρες, εμπορία 7

3. εμπορία: διατήρηση προς διάθεση ή σε απόθεμα, έκθεση με σκοπό την πώληση, προσφορά προς πώληση, πώληση ή παράδοση σε άλλο πρόσωπο 7

4. αρμόδιο επίσημος οργανισμός:

κάθε δημόσια αρχή που έχει δημιουργηθεί:

- σε εθνικό επίπεδο, ή

- σε περιφερειακό επίπεδο, υπό τον έλεγχο εθνικών αρχών, μέσα στα όρια τα οποία καθορίζει το Σύνταγμα του ενδιαφερόμενου κράτους μέλους.

Οι οργανισμοί που αναφέρονται παραπάνω μπορούν, σύμφωνα με την εθνική νομοθεσία, να αναθέτουν την εκτέλεση των καθηκόντων τους που προβλέπονται στην παρούσα οδηγία, υπό την εξουσία και τον έλεγχό τους, σε κάθε νομικό πρόσωπο, δημόσιου ή ιδιωτικού δικαίου, το οποίο έχει αναλάβει, δυνάμει των επισήμως εγκριθέντων καταστατικών του, αποκλειστικώς ειδικά καθήκοντα δημοσίου συμφέροντος, υπό τον όρο ότι το νομικό αυτό πρόσωπο και τα μέλη του δεν αποκτούν κανένα προσωπικό όφελος από το αποτέλεσμα των μέτρων που λαμβάνουν.

Σύμφωνα, εξάλλου, με τη διαδικασία που προβλέπεται στο άρθρο 22, οποιοδήποτε άλλο νομικό πρόσωπο που ιδρύεται για λογαριασμό του οργανισμού που αναφέρεται στο εδάφιο 1 και το οποίο ενεργεί υπό την εξουσία και τον έλεγχο τέτοιου οργανισμού, δύναται να εγκριθεί, υπό τον όρο ότι το νομικό αυτό πρόσωπο δεν αποκτά όφελος από το αποτέλεσμα των μέτρων που λαμβάνει.

Τα κράτη μέλη γνωστοποιούν στην Επιτροπή τους αρμόδιους επίσημους οργανισμούς τους. Η Επιτροπή διαβιβάζει την πληροφορία στα λοιπά κράτη μέλη 7

5. επίσημα μέτρα: τα μέτρα που λαμβάνονται από τον αρμόδιο επίσημο οργανισμό 7

6. επίσημη επιθεώρηση: ο έλεγχος, συμπεριλαμβανομένων των δοκιμών σε πραγματικές συνθήκες και των εργαστηριακών δοκιμών, που διενεργείται από τον αρμόδιο επίσημο οργανισμό 7

7. επίσημη δήλωση: η δήλωση που γίνεται από τον αρμόδιο επίσημο οργανισμό ή υπ' ευθύνη του 7

8. παρτίδα: ορισμένος αριθμός μονάδων ενός προϊόντος, που χαρακτηρίζεται από την ομοιογένεια της σύνθεσης και της καταγωγής 7

9. εργαστήριο: μονάδα δημοσίου ή ιδιωτικού δικαίου η οποία πραγματοποιεί αναλύσεις και προβαίνει σε ορθή διάγνωση που επιτρέπει στον παραγωγό να ελέγχει την ποιότητα της παραγωγής.

ΤΙΤΛΟΣ III ΑΠΑΙΤΗΣΕΙΣ ΠΟΥ ΠΡΕΠΕΙ ΝΑ ΠΛΗΡΟΙ ΤΟ ΠΟΛΛΑΠΛΑΣΙΑΣΤΙΚΟ ΥΛΙΚΟ

Άρθρο 4

1. Οι προμηθευτές δύνανται να θέσουν σε εμπορία πολλαπλασιαστικό υλικό μόνον εφόσον αυτό πληροί τις απαιτήσεις της παρούσας οδηγίας.

2. Με την επιφύλαξη της οδηγίας 77/93/ΕΟΚ, η παράγραφος 1 δεν ισχύει για το πολλαπλασιαστικό υλικό που προορίζεται για:

1. δοκιμές ή επιστημονικούς σκοπούς 7

2. εργασία επιλογής ή

3. τη διατήρηση της γενετικής ποικιλότητας.

3. Λεπτομερείς κανόνες για την εφαρμογή της παραγράφου 2 δύνανται να θεσπισθούν σύμφωνα με τη διαδικασία που ορίζεται στο άρθρο 22.

4. Με τη διαδικασία του άρθρου 22, δύναται να καταρτισθεί κατάλογος ειδών, ο σπόρος προς σπορά των οποίων δεν υπάγεται στις απαιτήσεις της παρούσας οδηγίας όταν προορίζεται για την παραγωγή περαιτέρω πολλαπλασιαστικού υλικού και όταν δεν υπάρχει σημαντική σχέση μεταξύ της ποιότητας τέτοιων σπόρων και εκείνης του πολλαπλασιαστικού υλικού που παράγεται από αυτούς.

Άρθρο 5

Το πολλαπλασιαστικό υλικό συμφωνεί, κατά περίπτωση, με τις σχετικές φυτοϋγειονομικές προϋποθέσεις της οδηγίας 77/93/ΕΟΚ του Συμβουλίου.

Άρθρο 6

1. Με την επιφύλαξη των διατάξεων του άρθρου 5, το πολλαπλασιαστικό υλικό πρέπει να είναι καλής ποιότητας σύμφωνης με τα συναλλακτικά ήθη, να έχει ικανοποιητική ταυτότητα ποικιλίας και, τουλάχιστον κατά το μακροσκοπικό έλεγχο, να είναι ουσιαστικά απαλλαγμένο από επιβλαβείς οργανισμούς και ασθένειες που επηρεάζουν σημαντικά την ποιότητα, και είναι απαλλαγμένο από ενδείξεις ή συμπτώματα αυτών, τα οποία μειώνουν τη χρησιμότητα του πολλαπλασιαστικού υλικού.

2. Οποιοδήποτε πολλαπλασιαστικό υλικό εσπεριδοειδών παρουσιάζει κατά το στάδιο της ανάπτυξης εμφανείς ενδείξεις ή συμπτώματα παρουσίας επιβλαβών οργανισμών ή ασθένειας υποβάλλεται στην κατάλληλη αγωγή αμέσως μόλις αυτά εμφανισθούν ή, κατά περίπτωση, απομακρύνεται.

3. Στην περίπτωση υλικού εσπεριδοειδών, πληρούνται επίσης οι ακόλουθες απαιτήσεις:

1. πρέπει να προέρχεται από αρχικό υλικό, το οποίο έχει ελεγχθεί και διαπιστώθηκε ότι δεν παρουσιάζει συμπτώματα παρουσίας ιών, παθογόνων όμοιων με ιούς ή ασθενειών 7

2. έχει ελεγχθεί και διαπιστώθηκε ότι είναι ουσιαστικά απαλλαγμένο από τέτοιους ιούς, παθογόνα όμοια με ιούς ή ασθένειες από την έναρξη της τελευταίας βλαστητικής περιόδου και

3. στην περίπτωση εμβολιασμού έχει εμβολιασθεί σε έρριζα υποκείμενα άλλα από εκείνα που προσβάλλονται από παθογόνα όμοια με ιούς.

4. Στην περίπτωση βολβών ανθέων, πρέπει επίσης να πληρούται η ακόλουθη απαίτηση:

- το πολλαπλασιαστικό υλικό να προέρχεται απευθείας από υλικό, το οποίο ελέγχθηκε στο στάδιο της ανάπτυξης και διαπιστώθηκε ότι είναι ουσιαστικά απαλλαγμένο από επιβλαβείς οργανισμούς και ασθένειες ενδείξεις ή συμπτώματα αυτών.

5. Σύμφωνα με τη διαδικασία του άρθρου 22, δύναται, για ένα συγκεκριμένο γένος ή είδος που αναφέρεται στο παράρτημα, να καταρτίζεται δελτίο στο οποίο γίνεται αναφορά των οριζόμενων στην οδηγία 77/93/ΕΟΚ φυτοϋγειονομικών όρων, που εφαρμόζονται στο συγκεκριμένο γένος ή είδος και αναφέρονται τυχόν προϋποθέσεις σχετικές με την ποιότητα, τις οποίες πρέπει να πληροί το πολλαπλασιαστικό υλικό.

ΤΙΤΛΟΣ IV ΑΠΑΙΤΗΣΕΙΣ ΓΙΑ ΤΟΥΣ ΠΡΟΜΗΘΕΥΤΕΣ ΠΟΛΛΑΠΛΑΣΙΑΣΤΙΚΟΥ ΥΛΙΚΟΥ

Άρθρο 7

Τα κράτη μέλη μεριμνούν ώστε οι προμηθευτές να λαμβάνουν όλα τα αναγκαία μέτρα για να εξασφαλίζουν την τήρηση των προϋποθέσεων που ορίζει η παρούσα οδηγία σε όλα τα στάδια της παραγωγής και της εμπορίας του πολλαπλασιαστικού υλικού.

Άρθρο 8

1. Οι προμηθευτές που ασκούν δραστηριότητα στον τομέα της αναπαραγωγής, του χονδρικού εμπορίου ή των εισαγωγών πολλαπλασιαστικού υλικού πρέπει να είναι επισήμως εγκεκριμένοι. Ο αρμόδιος επίσημος οργανισμός χορηγεί έγκριση στους προμηθευτές αυτούς αφού διαπιστώσει ότι οι μέθοδοι παραγωγής τους και οι εγκαταστάσεις τους πληρούν τις απαιτήσεις της παρούσας οδηγίας όσον αφορά τη φύση των δραστηριοτήτων που ασκούν.

2. Οι προμηθευτές οι οποίοι είναι ήδη εγγεγραμμένοι ως παραγωγοί, βάσει της οδηγίας 77/93/ΕΟΚ, πρέπει να θεωρείται ότι έχουν λάβει έγκριση για τους σκοπούς της παρούσας οδηγίας. Ωστόσο, οι προμηθευτές αυτοί πρέπει να πληρούν τις απαιτήσεις της παρούσας οδηγίας.

3. Ο αρμόδιος επίσημος οργανισμός χορηγεί έγκριση στα εργαστήρια αφού προηγουμένως διαπιστώσει ότι τα εργαστήρια αυτά, οι μέθοδοι και οι εγκαταστάσεις τους πληρούν τις προδιαγραφές της παρούσας οδηγίας, οι οποίες θα προσδιορισθούν σύμφωνα με τη διαδικασία του άρθρου 22, ανάλογα με τις δραστηριότητες διεξαγωγής δοκιμών που ασκούν.

4. Εάν οι απαιτήσεις που αναφέρονται στις παραγράφους 1 και 3, δεν τηρούνται πλέον, ο αρμόδιος επίσημος οργανισμός λαμβάνει τα αναγκαία μέτρα. Για το σκοπό αυτό, λαμβάνει ιδιαιτέρως υπόψη τα συμπεράσματα των ελέγχων που διεξάγονται σύμφωνα με το άρθρο 9.

5. Η εποπτεία και ο έλεγχος των προμηθευτών, των εγκαταστάσεων και των εργαστηρίων πραγματοποιούνται σε τακτά διαστήματα από τον αρμόδιο επίσημο οργανισμό ή υπ' ευθύνη του. Ο αρμόδιος επίσημος οργανισμός πρέπει να έχει, ανά πάσα στιγμή και σε εύθετο χρόνο, ελεύθερη πρόσβαση σε όλους τους χώρους των εγκαταστάσεων για να διασφαλίζει την τήρηση των απαιτήσεων της παρούσας οδηγίας. Σύμφωνα με τη διαδικασία του άρθρου 22, μπορούν να θεσπίζονται μέτρα εφαρμογής όσον αφορά την επιτήρηση και τον έλεγχο.

Εάν από την επιτήρηση και του ελέγχους αυτούς προκύπτει ότι δεν τηρούνται οι απαιτήσεις, της παρούσας οδηγίας, ο αρμόδιος επίσημος οργανισμός λαμβάνει τα κατάλληλα μέτρα.

Άρθρο 9

1. Οι εγκεκριμένοι προμηθευτές πραγματοποιούν οι ίδιοι, ή μέσω άλλου εγκεκριμένου προμηθευτή ή του αρμόδιου επίσημου οργανισμού, ελέγχους που, κατά περίπτωση αφορούν:

- τον εντοπισμό των κρίσιμων σημείων της διαδικασίας παραγωγής τους με βάση τις χρησιμοποιούμενες μεθόδους παραγωγής,

- τη θέσπιση και εφαρμογή μεθόδων επιτήρησης και ελέγχου των κρίσιμων σημείων, που αναφέρονται στην πρώτη περίπτωση,

- τη δειγματοληψία για ανάλυση σε εγκεκριμένο εργαστήριο,

- την τήρηση μητρώου των δεδομένων που αναφέρονται στην πρώτη, δεύτερη και τρίτη περίπτωση και η τήρηση μητρώου παραγωγής, αναπαραγωγής, αγοράς, πώλησης ή παράδοσης πολλαπλασιαστικού υλικού. Αυτά τα έγγραφα και μητρώα πρέπει να διατηρούνται επί ένα χρόνο τουλάχιστον.

2. Εάν από τα αποτελέσματα των ελέγχων που αναφέρονται στην παράγραφο 1 αποκαλυφθεί η παρουσία σημαντικών επιβλαβών οργανισμών που περιλαμβάνονται στην οδηγία 77/93/ΕΟΚ ή απαριθμούνται σε οποιοδήποτε μέτρο θεσπίζεται βάσει της παραγράφου 5 του άρθρου 6, πρέπει να ενημερώνεται ο αρμόδιος επίσημος οργανισμός. Ο εγκεκριμένος προμηθευτής τηρεί μητρώο όλων των εμφανίσεων επιβλαβών οργανισμών στις εγκαταστάσεις του, καθώς και όλων των μέτρων που λαμβάνονται σε τέτοιες περιπτώσεις.

3. Από τους λοιπούς προμηθευτές απαιτείται μόνο η τήρηση μητρώου παραλαβής, αγοράς, πώλησης ή παράδοσης πολλαπλασιαστικού υλικού.

Η παρούσα παράγραφος δεν εφαρμόζεται στους προμηθευτές η δραστηριότητα των οποίων, στον συγκεκριμένο τομέα, περιορίζεται σε παράδοση μικρών ποσοτήτων πολλαπλασιαστικού υλικού σε μη επαγγελματίες τελικούς καταναλωτές.

4. Οι κανόνες που διέπουν την εφαρμογή της παραγράφου 2 δύνανται να θεσπίζονται με τη διαδικασία του άρθρου 22.

Άρθρο 10

1. Κατά τη διάρκεια της βλάστησης, καθώς και κατά την απόσπαση ή αφαίρεση εμβολίων από το μητρικό υλικό, το πολλαπλασιαστικό υλικό διατηρείται σε χωριστές παρτίδες.

2. Εάν μετά ταύτα πολλαπλασιαστικό υλικό διαφορετικών παρτίδων, αναμιγνύεται κατά τη συσκευασία, αποθήκευση ή μεταφορά, ο προμηθευτής τηρεί μητρώο που περιλαμβάνει στοιχεία σχετικά με τη σύνθεση της και την καταγωγή κάθε παρτίδας.

3. Τα κράτη μέλη μεριμνούν για την τήρηση των απαιτήσεων των παραγράφων 1 και 2 διενεργώντας επίσημους ελέγχους.

ΤΙΤΛΟΣ V ΕΜΠΟΡΙΑ ΚΑΙ ΣΗΜΑΝΣΗ ΠΟΛΛΑΠΛΑΣΙΑΣΤΙΚΟΥ ΥΛΙΚΟΥ

Άρθρο 11

1. Το πολλαπλασιαστικό υλικό τίθεται σε εμπορία μόνο σε παρτίδες. Ωστόσο, στην περίπτωση του πολλαπλασιαστικού υλικού που προορίζεται για σκοπούς άλλους πλην του πολλαπλασιασμού, το υλικό αυτό δύναται να αναμιγνύεται εφόσον τηρούνται οι προϋποθέσεις που ορίζονται στο άρθρο 10 παράγραφος 2.

2. Το πολλαπλασιαστικό υλικό πρέπει σε όλα τα στάδια να συνοδεύεται από ετικέτα ή άλλο έγγραφο εκδιδόμενο από εγκεκριμένο προμηθευτή. Εάν στην εν λόγω ετικέτα ή άλλο έγγραφο περιέχεται επίσημη δήλωση, θα πρέπει να διαχωρίζεται σαφώς από όλα τα άλλα στοιχεία που περιλαμβάνονται σε αυτό.

3. Σύμφωνα με τη διαδικασία που προβλέπεται στο άρθρο 22, πρέπει να καθοριστούν οι απαιτήσεις που αφορούν την ετικέτα ή το έγγραφο, που αναφέρεται στην παράγραφο, καθώς επίσης και οι απαιτήσεις για το σφράγισμα ή τη συσκευασία.

4. Στην περίπτωση κατά την οποία ο πωλητής λιανικής προμηθεύει πολλαπλασιαστικό υλικό σε μη επαγγελματία τελικό καταναλωτή, οι απαιτήσεις όσον αφορά την επισήμανση είναι δυνατόν να περιορίζονται σε κατάλληλες πληροφορίες για το προϊόν.

Άρθρο 12

1. Το πολλαπλασιαστικό υλικό δύναται να τίθεται σε εμπορία με ένδειξη της ποικιλίας μόνο εάν η ποικιλία είναι:

- ποικιλία προστατευόμενη νομικώς από δικαίωμα επί φυτικής ποικιλίας σύμφωνα με τις διατάξεις για την προστασία νέων ποικιλιών, ή

- ποικιλία επίσημα καταχωρισμένη σε υποχρεωτική ή εθελοντική βάση, ή

- ποικιλία η οποία είναι κοινώς γνωστή, ή

- ποικιλία που περιλαμβάνεται σε κατάλογο που διατηρεί ο προμηθευτής με λεπτομερή περιγραφή και ονομασία. Οι κατάλογοι αυτοί πρέπει να τίθενται στη διάθεση, του αρμόδιου επίσημου οργανισμού του συγκεκριμένου κράτους μέλους, κατόπιν αιτήσεώς του.

2. Κάθε ποικιλία πρέπει να περιγράφεται και να φέρει, στο μέτρο του δυνατού, την ίδια ονομασία σε όλα κράτη μέλη, σύμφωνα με τα μέτρα εφαρμογής τα οποία δύνανται να θεσπισθούν βάσει των διατάξεων του άρθρου 22 ή, ελλείψει αυτών, σύμφωνα με τις αποδεκτές διεθνείς κατευθυντήριες γραμμές.

3. Όταν το πολλαπλασιαστικό υλικό τίθεται σε εμπορία με αναφορά σε ομάδα φυτών άλλη από την ποικιλία που αναφέρεται την παράγραφο 1, ο προμηθευτής αναφέρει την ομάδα φυτών κατά τέτοιο τρόπο ώστε να αποφεύγεται η σύγχυση με οποιαδήποτε ονομασία ποικιλίας.

4. Πλην των περιπτώσεων όπου η μορφή της ποικιλίας αναφέρεται ρητά σε οποιοδήποτε μέτρο εφαρμογής θεσπίζεται βάσει του άρθρου 6 παράγραφος 5, οι παράγραφοι 1, 2 και 3 δεν συνεπάγονται καμία επιπρόσθετη ευθύνη για τον αρμόδιο επίσημο οργανισμό.

5. Σύμφωνα με τη διαδικασία του άρθρου 22:

- είναι δυνατόν να καταρτιστεί σύστημα γνωστοποίησης των ποικιλιών ή ειδών ή υπερειδικών υβριδίων στους αρμόδιους επίσημους οργανισμούς των κρατών μελών,

- είναι δυνατόν να θεσπίζονται συμπληρωματικά μέτρα εφαρμογής για την τρίτη και τέταρτη περίπτωση της παραγράφου 1 και

- είναι δυνατόν να αποφασισθεί ότι πρέπει να καταρτισθεί και να δημοσιευτεί κοινός κατάλογος ποικιλιών.

ΤΙΤΛΟΣ VI ΠΟΛΛΑΠΛΑΣΙΑΣΤΙΚΟ ΥΛΙΚΟ ΠΟΥ ΠΛΗΡΟΙ ΛΙΓΟΤΕΡΟ ΑΥΣΤΗΡΕΣ ΑΠΑΙΤΗΣΕΙΣ

Άρθρο 13

Με την επιφύλαξη των φυτοϋγειονομικών κανόνων που θεσπίζει η οδηγία 77/93/ΕΟΚ, σε περίπτωση προσωρινών δυσχερειών, οι οποίες δεν μπορούν να αντιμετωπισθούν εντός της Κοινότητας, προμήθειας πολλαπλασιαστικού υλικού που πληροί τις απαιτήσεις της παρούσας οδηγίας, είναι δυνατόν θα θεσπιστούν κανόνες, σύμφωνα με τη διαδικασία του άρθρου 22, για την εμπορία πολλαπλασιαστικούλ υλικού με λιγότερο αυστηρές απαιτήσεις.

ΤΙΤΛΟΣ VII ΠΑΡΑΓΟΜΕΝΟ ΣΕ ΤΡΙΤΕΣ ΧΩΡΕΣ ΠΟΛΛΑΠΛΑΣΙΑΣΤΙΚΟ ΥΛΙΚΟ

Άρθρο 14

1. Σύμφωνα με τη διαδικασία που προβλέπεται στο άρθρο 22, αποφασίζεται εάν το πολλαπλασιαστικό υλικό που έχει παραχθεί σε τρίτη χώρα προσφέρει τις ίδιες εγγυήσεις με το πολλαπλασιαστικό υλικό που παράγεται στην Κοινότητα και συμφωνεί με τις απαιτήσεις και τους όρους της παρούσας οδηγίας.

2. Εν αναμονή της απόφασης που αναφέρεται στην παράγραφο 1, πολλαπλασιαστικό υλικό από τρίτες χώρες δύναται να εισάγει προμηθευτής εγκεκριμένος ως εισαγωγέας.

3. Ο εγκεκριμένος εισαγωγέας εξασφαλίζει ότι ο προμηθευτής πολλαπλασιαστικού υλικού από τρίτη χώρα παρέχει πολλαπλασιαστικό υλικό το οποίο προσφέρει τις ίδιες εγγυήσεις με το πολλαπλασιαστικό υλικό που παράγεται στην Κοινότητα και συμφωνεί με τις απαιτήσεις και τους όρους της παρούσας οδηγίας.

4. Ο εγκεκριμένος εισαγωγέας ενημερώνει τους αρμόδιους επίσημους οργανισμούς για το υλικό που εισήχθη δυνάμει της παραγράφου 3. Τα κράτη μέλη θέτουν τα στοιχεία αυτά στη διάθεση των λοιπών κρατών μελών και της Επιτροπής κατόπιν αιτήσεως.

5. Ο εγκεκριμένος εισαγωγέας διατηρεί αποδεικτικά έγγραφα της σύμβασής του με τον προμηθευτή της τρίτης χώρας. Λεπτομερή μέτρα εφαρμογής σχετικά με τη διαδικασία που θα πρέπει να ακολουθείται και με περαιτέρω απαιτήσεις που πρέπει να πληρούν οι εγκεκριμένοι εισαγωγείς δύνανται να θεσπισθούν σύμφωνα με τη διαδικασία που ορίζεται στο άρθρο 22.

ΤΙΤΛΟΣ VIII ΜΕΤΡΑ ΕΛΕΓΧΟΥ ΚΑΙ ΓΕΝΙΚΕΣ ΔΙΑΤΑΞΕΙΣ

Άρθρο 15

1. Τα κράτη μέλη μεριμνούν ώστε το πολλαπλασιαστικό υλικό να ελέγχεται επισήμως κατά την παραγωγή και εμπορία, με σκοπό να διαπιστωθεί η τήρηση των απαιτήσεων και των όρων της παρούσας οδηγίας.

2. Όταν χρειάζεται να διενεργούνται εργαστηριακές δοκιμές για την ανίχνευση επιβλαβών οργανισμών και ασθενειών, οι δοκιμές αυτές πρέπει να διενεργούνται σε εγκεκριμένο εργαστήριο.

Άρθρο 16

Οι λεπτομερείς διαδικασίες εφαρμογής για τον επίσημο έλεγχο, που αναφέρεται στα άρθρα 8, 9, 10 και 15, συμπεριλαμβανομένων των μεθόδων δειγματοληψίας, μπορούν να καθορισθούν με τη διαδικασία του άρθρου 22.

Άρθρο 17

1. Εάν, κατά την εποπτεία και τον έλεγχο που αναφέρονται στο άρθρο 8 παράγραφος 5, ή κατά τον επίσημο έλεγχο που αναφέρεται στο άρθρο 15, ή κατά τις δοκιμές που αναφέρονται στο άρθρο 18, διαπιστώνεται ότι το πολλαπλασιαστικό υλικό δεν πληροί τις απαιτήσεις της παρούσας οδηγίας, τότε ο αρμόδιος επίσημος οργανισμός του κράτους μέλους λαμβάνει κάθε απαραίτητο μέτρο ώστε να εξασφαλίσει ότι το υλικό είναι σύμφωνο με τις διατάξεις της παρούσας οδηγίας, ή, εάν τούτο είναι αδύνατο, ώστε να απαγορευθεί η εμπορία αυτού του πολλαπλασιαστικού υλικού στην Κοινότητα.

2. Εάν διαπιστωθεί ότι το πολλαπλασιαστικό υλικό που διαθέτει στο εμπόριο ένας συγκεκριμένες προμηθευτής δεν πληροί τις απαιτήσεις και τους όρους της παρούσας οδηγίας, το οικείο κράτος μέλος μεριμνά ώστε να λαμβάνονται τα κατάλληλά μέτρα έναντι του προμηθευτή αυτού. Εάν απαγορευθεί στον εν λόγω προμηθευτή η εμπορία πολλαπλασιαστικού υλικού, το κράτος μέλος ενημερώνει την Επιτροπή και τους αρμόδιους επίσημους οργανισμούς των λοιπών κρατών μελών.

3. Κάθε μέτρο που έχει ληφθεί βάσει της παραγράφου 2 ανακαλείται μόλις διαπιστωθεί με επαρκή βεβαιότητα ότι το πολλαπλασιαστικό υλικό που προορίζεται για εμπορία από τον προμηθευτή θα πληροί, στο μέλλον, τις απαιτήσεις και τους όρους της παρούσας οδηγίας.

Άρθρο 18

1. Διεξάγονται, στα κράτη μέλη, δοκιμασίες και, κατά περίπτωση, αναλύσεις επί διεγμάτων, για να διαπιστωθεί κατά πόσον το πολλαπλασιαστικό υλικό πληροί τις απαιτήσεις και τους όρους της παρούσας οδηγίας, συμπεριλαμβανομένων εκείνων που αφορούν υγεία των φυτών. Η Επιτροπή δύναται να οργανώσει επιθεωρήσεις των δοκιμών από εκπροσώπους των κρατών μελών και της Επιτροπής.

2. Σύμφωνα με τη διαδικασία του άρθρου 22, είναι δυνατόν να αποφασισθεί ότι επιβάλλεται η διενέργεια κοινοτικών δοκιμών ή αναλύσεων για τους ίδιους σκοπούς με εκείνους που αναφέρονται στην παράγραφο 1. Η Επιτροπή μπορεί να διοργανώσει επιθεωρήσεις των κοινοτικών δοκιμών από εκπροσώπους των κρατών μελών και της Επιτροπής.

3. Οι δοκιμές ή οι αναλύσεις που αναφέρονται στις παραγράφος 1 και 2 χρησιμοποιούνται για την εναρμόνιση των τεχνικών μεθόδων ελέγχου του πολλαπλασιαστικού υλικού. Για τις εν λόγω δοκιμές ή αναλύσεις συντάσσονται εκθέσεις προόδου, οι οποίες κοινοποιούνται εμπιστευτικά στα κράτη μέλη και στην Επιτροπή.

4. Η Επιτροπή μεριμνά ώστε, κατά περίπτωση, οι λεπτομέρειες για το συντονισμό, τη διεξαγωγή και την επιθεώρηση των δοκιμών που αναφέρονται στις παραγράφος 1 και 2, καθώς και οι λεπτομέρειες αξιολόγησης των αποτελεσμάτων τους, να θεσπίζονται στα πλαίσια της επιτροπής που αναφέρεται στο άρθρο 22. Σε περίπτωση φυτοϋγειονομικών προβλημάτων, η Επιτροπή ενημερώνει τη μόνιμη φυτοϋγειονομική επιτροπή. Εφόσον απαιτείται, θεσπίζονται συγκεκριμένες ρυθμίσεις. Στις δοκιμές αυτές, είναι δυνατόν να περιλαμβάνεται και το πολλαπλασιαστικό υλικό που παράγεται σε τρίτες χώρες.

Άρθρο 19

1. Τα κράτη μέλη μεριμνούν ώστε το πολλαπλασιαστικό υλικό που παράγεται στο έδαφος τους και προορίζεται για την εμπορία να συμφωνεί με τις απαιτήσεις της παρούσας οδηγίας.

2. Εάν, κατά την επίσημη επιθεώρηση, διαπιστωθεί ότι το πολλαπλασιαστικό υλικό δεν είναι δυνατόν να διατεθεί στην αγορά, επειδή δεν πληροί κάποιο φυτοϋγειονομικό όρο, το ενδιαφερόμενο κράτος μέλος λαμβάνει τα κατάλληλα επίσημα μέτρα για την εξάλειψη κάθε φυτοϋγειονομικού κινδύνου που ενδέχεται να προκύψει.

Άρθρο 20

Τα πολλαπλασιαστικό υλικό που πληροί τις απαιτήσεις και τους όρους της παρούσας οδηγίας δεν υπόκεινται σε περιορισμούς εμπορίας όσον αφορά τον προμηθευτή, την ποιότητα, τα φυτοϋγειονομικά θέματα, την επισήμανση και τη συσκευασία, εκτός από εκείνους που προβλέπει η παρούσα οδηγία.

Άρθρο 21

Κατόπιν αιτήσεως κράτους μέλους, η οποία αντιμετωπίζεται σύμφωνα με τις διατάξεις του άρθρου 22, το εν λόγω κράτος μέλος μπορεί να απαλλαγεί εν όλω ή εν μέρει από την υποχρέωση της εφαρμογής των διατάξεων της παρούσας οδηγίας, εκτός εάν αυτό αντιβαίνει στις διατάξεις του άρθρου 20.

ΤΙΤΛΟΣ IX ΕΠΙΤΡΟΠΟΛΟΓΙΑ

Άρθρο 22

1. Όταν γίνεται αναφορά στη διαδικασία του παρόντος άρθρου, η Επιτροπή επικουρείται από τη μόνιμη επιτροπή για το πολλαπλασιαστικό υλικό καλλωπιστικών φυτών, της οποίας προεδρεύει εκπρόσωπος της Επιτροπής.

2. Ο εκπρόσωπος της Επιτροπής υποβάλλει στη μόνιμη επιτροπή σχέδιο των μέτρων που πρόκειται να ληφθούν. Η μόνιμη επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης ΕΟΚ για την έκδοση των αποφάσεων που καλείται να λάβει το Συμβούλιο βάσει προτάσεων της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία είναι αμέσου εφαρμογής. Εάν όμως τα μέτρα δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει επί ένα μήνα, από την ημερομηνία της ανακοίνωσης αυτής, την εφαρμογή των μέτρων που αποφάσισε.

Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που ορίζεται στο δεύτερο εδάφιο.

3. Η επιτροπή, κατόπιν αιτήσεως του προέδρου ή ενός κράτους μέλους, δύναται να εξετάσει οποιοδήποτε θέμα σχετικό με το αντικείμενο της.

Άρθρο 23

Οι τροποποιήσεις των δελτίων που συντάσσονται κατ' εφαρμογή του άρθρου 6 παράγραφος 5 και των λεπτομερών κανόνων και όρων για την εφαρμογή της παρούσας οδηγίας, θεσπίζονται σύμφωνα με τη διαδικασία του άρθρου 22.

ΤΙΤΛΟΣ X ΤΕΛΙΚΕΣ ΔΙΑΤΑΞΕΙΣ

Άρθρο 24

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία στις 31 Δεκεμβρίου 19. ., το αργότερο. Ενημερώνουν αμέσως την Επιτροπή σχετικά.

2. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παράμοια παραπομπή κατά την επίσημη δημοσίευσή τους. Οι λεπτομέρειες της παραπομπής αυτής καθορίζονται από τα κράτη μέλη.

3. Τα κράτη μέλη ανακοινώνουν στην Επιτροπή τις διατάξεις του εθνικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 25

1. Η οδηγία 91/682/ΕΟΚ καταργείται με την επιφύλαξη των υποχρεώσεων των κρατών μελών σε σχέση με την περίοδο μεταφοράς και εφαρμογής που αναφέρεται στο μέρος Α του παραρτήματος.

2. Οι παραπομπές στην καταργηθείσα οδηγία θεωρούνται ως παραπομπές στην παρούσα οδηγία βάσει του πίνακα αντιστοιχίας του μέρους Β του παραρτήματος.

Άρθρο 26

Η παρούσα οδηγία απευθύνεται στα κράτη μέλη.

(1) ΕΕ L 26 της 31.1.1977, σ. 20.

(2) ΕΕ L . . .

(3) ΕΕ L 61 της 3.3.1997, σ. 1.

(4) ΕΕ L 376 της 31.12.1991, σ. 21.

(5) COM(96) 559 τελικό.

ΠΑΡΑΡΤΗΜΑ

ΜΕΡΟΣ Α

>ΘΕΣΗ ΠΗΝΑΚΑ>

ΜΕΡΟΣ Β

>ΘΕΣΗ ΠΗΝΑΚΑ>